CELEX: 32016R1737
Language: hr
Date: 2016-09-29 00:00:00
Title: Provedbena uredba Vijeća (EU) 2016/1737 od 29. rujna 2016. o provedbi članka 15. stavka 3. Uredbe (EU) br. 1352/2014 o mjerama ograničavanja s obzirom na stanje u Jemenu

30.9.2016   
            
            
               HR
            
            
               Službeni list Europske unije
            
            
               L 264/13
            
         PROVEDBENA UREDBA VIJEĆA (EU) 2016/1737
   od 29. rujna 2016.
   o provedbi članka 15. stavka 3. Uredbe (EU) br. 1352/2014 o mjerama ograničavanja s obzirom na stanje u Jemenu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 1352/2014 od 18. prosinca 2014. o mjerama ograničavanja s obzirom na stanje u Jemenu (1), a posebno njezin članak 15. stavak 3.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 18. prosinca 2014. donijelo Uredbu (EU) br. 1352/2014.
            
         
               (2)
            
            
               Odbor Vijeća sigurnosti Ujedinjenih naroda uspostavljen u skladu sa stavkom 19. Rezolucije Vijeća sigurnosti Ujedinjenih naroda 2140 (2014) 26. kolovoza 2016. ažurirao je informacije u vezi s dvjema osobama koje podliježu mjerama ograničavanja.
            
         
               (3)
            
            
               Prilog I. Uredbi (EU) br. 1352/2014 stoga bi trebalo na odgovarajući način izmijeniti,
            
         DONIJELO JE OVU UREDBU:
   Članak 1.
   Prilog I. Uredbi (EU) br. 1352/2014 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Sastavljeno u Bruxellesu 29. rujna 2016.
      
         
            Za Vijeće
         
         
            Predsjednik
         
         P. ŽIGA
      
   
   
      (1)  SL L 365, 19.12.2014., str. 60.
   
   
      PRILOG
      U popisu osoba i subjekata navedenom u Prilogu I. Uredbi (EU) br. 1352/2014 unosi br. 2 i br. 4 u odjeljku A. „Osobe” zamjenjuju se sljedećim:
      
                   
               
               
                  
                     
                                 „2.
                              
                              
                                 
                                    Abd Al-Khaliq Al-Houthi (druga imena: (a) Abd-al-Khaliq al-Huthi; (b) Abd-al-Khaliq Badr-al-Din al Huthi; (c) 'Abd al-Khaliq Badr al-Din al-Huthi; (d) Abd al-Khaliq al-Huthi; (e) Abu-Yunus).
                                 Izvorno pismo: 
                                 
                                    Položaj: vojni zapovjednik skupine Houthi. Datum rođenja: 1984. Državljanstvo: jemensko. Ostali podaci: Spol: muški. Datum uvrštenja na popis UN-a: 7.11.2014. (izmijenjeno 20.11.2014., 26.8.2016.).
                                 
                                    Dodatne informacije iz sažetka razlogâ za uvrštavanje na popis Odbora za sankcije:
                                 
                                 Abd al-Khaliq al-Houthi uvršten je na popis osoba protiv kojih se uvode sankcije 7. studenoga 2014. u skladu sa stavcima 11. i 15. RVSUN-a 2140 (2014) jer ispunjava kriterije za uvrštavanje utvrđene u stavcima 17. i 18. Rezolucije.
                                 Abd al-Khaliq al-Houthi sudjelovao je u radnjama kojima se ugrožava mir, sigurnost ili stabilnost u Jemenu, kao što su radnje kojima se ometa provedba sporazuma od 23. studenoga 2011. između vlade Jemena i oporbe, kojim se predviđa mirna predaja vlasti u Jemenu, te radnje kojima se ometa politički proces u Jemenu.
                                 Krajem listopada 2013. Abd al-Khaliq al-Houthi predvodio je skupinu boraca odjevenih u odore jemenske vojske u napadu na mjesta u Dimaju u Jemenu. U borbama koje su slijedile bilo je mnogo mrtvih.
                                 Krajem rujna 2014. nepoznat broj neidentificiranih boraca navodno se spremao napasti diplomatske objekte u Sani u Jemenu po primitku naredbi od Abda al-Khaliqa al-Houthija. Al-Houthi je 30. kolovoza 2014. koordinirao prijenos oružja iz Amrana u prosvjednički kamp u Sani.”
                              
                           
               
            
                   
               
               
                  
                     
                                 „4.
                              
                              
                                 
                                    Abdulmalik al-Houthi (drugo ime: Abdulmalik al-Huthi)
                                 
                                    Ostali podaci: Vođa jemenskog pokreta Houthi. Sudjelovao je u radnjama kojima se ugrožava mir, sigurnost ili stabilnost u Jemenu. Datum uvrštenja na popis UN-a:14.4.2015. (izmijenjeno 26.8.2016.).
                                 
                                    Dodatne informacije iz sažetka razlogâ za uvrštavanje na popis Odbora za sankcije:
                                 
                                 Abdulmalik al-Houthi uvršten je na popis osoba protiv kojih se uvode sankcije 14. travnja 2015. na temelju stavaka 11. i 15. Rezolucije 2140 (2014) i stavka 14. Rezolucije 2216 (2015).
                                 Abdul Malik al-Houthi vođa je skupine koja sudjeluje u radnjama kojima se ugrožava mir, sigurnost ili stabilnost u Jemenu.
                                 Snage pokreta Houthi osvojile su u rujnu 2014. Sanu, a u siječnju 2015. pokušale su jednostrano zamijeniti legitimnu vladu Jemena nelegitimnim upravnim tijelom u kojem su dominirali članovi pokreta Houthi. Al-Houthi preuzeo je 2004. vodstvo jemenskog pokreta Houthi nakon smrti svojeg brata Husseina Badreddena al-Houthija. Kao vođa skupine al-Houthi u više je navrata prijetio jemenskim vlastima daljnjim nemirima ako ne ispune njegove zahtjeve te je zatočio predsjednika Hadija, predsjednika vlade i ključne članove kabineta. Hadi je nakon toga pobjegao u Aden. Članovi pokreta Houthi zatim su pokrenuli novu ofenzivu prema Adenu uz pomoć vojnih jedinica odanih bivšem predsjedniku Salehu i njegovu sinu, Ahmedu Aliju Salehu.”